29/09/2017 | Administración LocalMunicipal
Ferrol
Edicto de publicación polos servizos de subministración de auga, rede de sumidoiros, aluguer de contadores, recollida e tratamento de lixo, IVE e canon da auga, e fixación do periodo de cobro.

EDICTO Por resolución do Concelleiro-delegado da Área de Servicios, Sanidade, Consumo, Mercados e Benestar Animal de data 6 de setembro de 2017 aprobáronse as liquidacións comprendidas na “Relación de liquidacións tributaria complementaria” do padrón de contribuíntes, presentado pola empresa xestora EMAFESA, polos servicios de “Subministración de auga, Rede de sumidoiros, Aluguer de contadores, Depuración, Recollida e Tratamento de lixo, IVE e Canon da Auga”, que inclúen os recibos facturados ó longo do mes de xullo de 2017 á Área Sanitaria, Autoridade Portuaria, Facturacións a outros Concellos, Navantia, Baixas e Refacturacións, que non foron emitidos no padrón bimestral xullo-agosto de 2017 segundo os conceptos e totais que se desagregan: Por medio do presente edicto exponse ó público, polo prazo de 15 días hábiles, dende a correspondente publicación, o padrón de contribuíntes comprensivo das sinaladas liquidacións que servirá de notificación colectiva a tódolos contribuíntes nos termos establecidos no artigo 102.3 da Lei 58/2003, de 17 de decembro, Xeral Tributaria. O prazo de cobro en período voluntario será de dous meses contados a partir do día seguinte ó da publicación do edicto de exposición pública. Para o cobramento dos citados tributos EMAFESA remitirá ó enderezo dos contribuíntes un recibo co obxecto de que o seu importe sexa ingresado. O pago farase efectivo nas oficinas de EMAFESA, sitas en Praza da Ilustración número 5-6, en horario de 08.00 a 14.00 horas de luns a venres, e de 16.30 a 18.00 horas os mércores, ou a través de calquera oficina de Abanca. Os contribuíntes que teñan domiciliado o pagamento nunha entidade financeira, os recibos seranlles cargados na conta por eles indicada, transcorridos 15 días despois de iniciado o período de cobro. As persoas que non reciban ou extravíen os recibos mencionados poderán solicitar un duplicado nas OFICINAS DE EMAFESA, sitas en Praza da Ilustración número 5-6, antes do remate do prazo indicado dado que a súa non recepción non exonera da obriga de pagamento nin impide a utilización da vía de constrinximento. Así mesmo poderán interpoñer as reclamacións que estimen pertinentes ou solicitar canta información precisen en horario de 08.00 a 14.00 horas de luns a venres, e de 16.30 a 18.00 horas os mércores. Transcorrido este prazo iniciarase o período executivo e a débeda resultante esixirase polo procedemento de constrinximento, logo de devenga-lo recargo de prema, xuros de mora e, no seu caso, as custas que se produzan. A falta de pagamento do canon da auga no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de Facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda) no prazo de un mes desde que se entenda producida a notificación mediante o padrón. Contra o presente acordo de aprobación das liquidacións incorporadas ó padrón, os interesados poderán interpoñer recurso de reposición ante o órgano que dictou o acordo, segundo o disposto no artigo 14.2 do texto refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, no prazo de un mes contado dende o día seguinte ó remate da exposición ó público. A interposición do recurso de reposición non suspenderá a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación do recurso de referencia poderase interpoñer recurso contencioso-administrativo ante o Xulgado do Contencioso-Administrativo no prazo de dous meses dende a notificación da resolución expresa ou no de seis meses dende que se produza a desestimación presunta, tal como establece o artigo 46.1 da Lei 29/1998, de 13 de xullo, reguladora da Xurisdicción Contencioso-Administrativa. Tamén se poderá interpoñer calquera outro recurso que se estime conveniente. Ferrol, 18 de setembro de 2017. O alcalde, Jorge Juan Suárez Fernández